Rahvusvaheline peavoolumeedia on taolistest tagamaadest küllaltki teadlik ning vastavaid artikleid ka omajagu avaldanud, üks nendest (The Independenti külgedel ilmunu) on sellesinatse ajaveebi jaoks ka Analyytiku poolt tõlgitud. Need artiklid toovad peamiste põhjustena välja just nimelt majanduslikud tingimused, mis on soodustanud Ateena sündmuste arenguid, ning selgitavad paari sõnaga Kreeka poliitilise maastiku mõningaid märksõnu nagu omaaegne sõjaväeline hunta või üliõpilasliikumise ajalooline roll. Muidu tunnevad nad peamiselt muret taoliste reaktsioonide levimise pärast mujal Euroopas ning pakuvad omalt poolt välja täpselt selliseid reforme, millega Kreeka valitsus on juba terve hulga inimesi ära pahandanud.